alexandrainst/scandi-wiki huggingface dataset:
Samisk aksjonsgruppe

Samisk aksjonsgruppe var en gruppe samepolitiske aktivister som oktober 1979 organiserte seg som kulturell og politisk motstandbevegelse mot fornorskning og undertrykking av samer og utbyggingen av Alta-Kautokeinovassdraget. Aksjonsgruppen ga ut tre nummer av aksjonsavisen Charta 79, der situasjonen for samisk kultur og rettigheter ble beskrevet og politiske krav formulert. Gruppen ble organisert etter inspirasjon av den intellektuelle bevegelsen rundt Charta 77 i Tsjekkoslovakia.

Blant medlemmene var Niillas Aslaksen Somby, Jorunn Eikjok, Synnøve Persen, Mikkel Anders Gaup, Nils Gaup, Ante Gaup, Ingar Boine og Mikkel Eira som deltok i sultestreiken på Eidsvolds plass foran Stortinget i 1979. Det var også flere andre medlemmer av aksjonsgruppen, men disse deltok ikke i selve sultestreiken.

Se også
 Sultestreiken foran Stortinget i 1979
 Sultestreiken i Oslo og Stockholm i 1981
 Alta-konflikten
 Folkeaksjonen mot utbygging av Alta-Kautokeinovassdraget

Referanser 

Samers
Samisk politikk
Etableringer i 1979
Aktivisme
Samiske organisasjoner
Fearless

Fearless er et musikkalbum av den amerikanske countrysangeren Taylor Swift fra 2008. 

Albumet lå på toppen av Billboard 200-listen i 11 uker.

Sporliste 
 «Fearless»
 «Fifteen»
 «Love Story»
 «Hey Stephen»
 «White Horse»
 «You Belong With Me»
 «Breathe»
 «Tell Me Why»
 «You're Not Sorry»
 «Way I Loved You»
 «Forever & Always»
 «Best Day»
 «Change»
 «Our Song»
 «Teardrops on My Guitar»
 «Should've Said No»

Kilder

Eksterne lenker 
 

Country-album fra USA
Musikkalbum fra 2008
Dusgard

Dusgard eller Dusgård er en gård i Ringsaker i Innlandet, på Ring like nord for Moelv. Dusgård var embedsgård for residerende kapellan i Ringsaker fram til 1925 da Ringsaker prestegjeld ble delt. Gården har gjennom åra vært bosted for flere kjente prester og forfattere som Conrad Nicolai Schwach, Barbra Ring og Ronald Fangen. 

Dusgard har kjent dyrkingshistorie langt tilbake i tid. Antagelig helt tilbake til folkevandringstiden. I dag dyrkes det bringebær, solbær, epler for videresalg lokalt, samt at det drives med melkegeit; én av få geitebesetninger i Ringsaker kommune. Garden Dusgard eies av familien Frydenberg/Løvland. Navnet Dusgard kommer fra norrønt Dus og gard og kan oversettes med gården som ligger ved den stillegående elven. Det har vært et bekkedrag i gammel tid som har rent over eiendom, men som i dag er drenert.

Conrad Nicolai Schwach (1793 – 1860) ble født og vokste som prestesønn opp på Dusgard, men har ikke skrevet noe som kan relateres til gården. Siden leide forfatterinnen Barbra Ring Dusgard. Jordvegen ble utskilt, mens den tradisjonsrike huset fra 1850 med tilliggende hage er en selvstendig enhet. I 1937 kjøpte Ronald Fangen bygningen og flyttet inn her. Dette ble hans kunstnerbolig til han omkom i en flyulykke ved Fornebu i 1946. Hans enke og de to døtrene ble boende i Ringsaker. Etter Fangens død overtok forfatteren og forlagsmannen Nils Lie kunstnerboligen og ble boende der til sin død.

Litteratur 
 . Her nevnt som Dusgaard. 

Norske kunstnerhjem
Gårder i Ringsaker
James Wilson (friidrettsutøver)

James Wilson (født 2. oktober 1891, død 1973) var en britisk friidrettsutøver som deltok i de olympiske leker 1920 i Antwerpen.

Wilson vant to olympiske medaljer i friidrett under Sommer-OL 1920 i Antwerpen. Han var med på det britiske laget som kom på andreplass i terrengløp bak Finland. De andre på laget var Frank Hegarty og Alfred Nichols. Wilson ble nummer tre på 10 000 meter bak Paavo Nurmi fra Finland og franske Joseph Guillemot.

OL-medaljer  
 1920  Antwerpen –  Sølv i friidrett, terrengløp, lag  Storbritannia 
 1920  Antwerpen –  Bronse i friidrett, 10 000 meter  Storbritannia

Referanser

Eksterne lenker 
 

Britiske langdistanseløpere
Olympiske sølvmedaljevinnere for Storbritannia
Olympiske bronsemedaljevinnere for Storbritannia
Medaljevinnere under Sommer-OL 1920
Deltakere for Storbritannia under Sommer-OL 1920
Friidrettsutøvere under Sommer-OL 1920
Fødsler i 1891
Dødsfall i 1973
Qian Gorlos

Qian Gorlos (kinesisk: 前郭尔罗斯蒙古族自治县; pinyin: Qiánguō'ěrluósī měnggǔzú Zìzhìxiàn) er et autonomt fylke i byprefekturet Songyuan i provinsen Jilin i Folkerepublikken Kina. 

Befolkningen var på  innbyggere i 1999.

Samferdsel
Kinas riksvei 302 løper gjennom området. Den går fra Hunchun i provinsen Jilin til Ulanhot i Indre Mongolia.

Referanser

Eksterne lenker 
 Lokalregjeringens hjemmesider 

Autonome fylker i Jilin
Jennifer Ehle

Jennifer Ehle (født 29. desember 1969 i Winston-Salem i Nord-Carolina) er en Tony Award-vinnende britisk-amerikansk skuespiller som har vært med på teateroppsetninger og i flere filmer.

Jennifer flyttet mye mellom Storbritannia og USA i løpet av barndommen og hun gikk derfor på 18 forskjellige skoler, inkludert Interlochen Arts Academy. Hennes utdanning til skuespiller tok hun delvis på North Carolina School of the Arts som ligger i USA, og hun da hun gikk på dramaskolen Central School of Speech and Drama i London.

I 1992 var Ehle med i filmatisering av The Kamille Lawn som er basert på en roman av forfatteren Mary Wesley, der hun og moren hennes spilte den samme karakteren i forskjellige aldre. Denne historien ble produsert av den britiske TV-kanalen Channel 4 og var en femdelt mini-serie. Hun spilte i BBC som filmatisering av klassikeren Pride and Prejudice som gjorde at hun ble tildelt BAFTA-prisen. Etter en periode der hun jobbet ved Royal Shakespeare Company fikk hun sin første store rollen i spillefilmen Paradise Road. I 2015 var hun med i den britiske spion-filmen Spooks: The Greater Good‎. Hun har også spilt i mindre roller i filmer som Wilde (1997), Sunshine (1999), Kongens tale (2010), Contagion (2011), Zero Dark Thirty (2012), RoboCop (2014), og Fifty Shades of Grey (2015).

Ehle er gift med forfatteren Michael Ryan og de har to barn sammen som heter George og Talulah. De for tiden bor i New York.

Referanser

Eksterne lenker 
 
 

Skuespillere fra USA
Personer fra Winston-Salem
The Free Electric Band

«The Free Electric Band» er en sang som er skrevet av Albert Hammond og Mike Hazlewood. Den ble spilt inn av Albert Hammond i 1973 og ble hans eneste sang som han selv framførte som nådde en listeplassering i Storbritannia.

Sangen er en optimistisk og glad sang om en ung mann med mange muligheter i livet, men som med lett hjerte velger å prioritere musikk og «The Free Electic Band».

Singelen lå fikk høye listeplasseringer i mange land i 1973-1974, og toppet blant annet VG-lista i sju uker.

Listeplasseringer

Referanser

Eksterne lenker 
 Hammonds framføring av sangen med tekst
 Teksten

Sanger fra 1973
Erika Eleniak

Erika Eleniak (født 29. september 1969 i Glendale i California) er en amerikansk modell for bladet Playboy og skuespiller som kanskje er mest kjent for sin rolle som Shauni McClain i TV-serien Baywatch.

Erikas første rolle som skuespiller var i 1982 i den berømte filmen E.T. the Extra-Terrestrial som jenta som ble kysset av karakteren Elliott da han var full i scenen fra klasserommet. Hun brukte mye narkotika og alkohol i en periode og hun ble med i gruppen Anonyme Alkoholikere i 1988 noe som hjalp henne gjennom avrusningen.

Eleniak hadde flere store roller innen fjernsyn. Hun spilles av Jamie Coburn i Broken Angel. Hun var også med i reality-TV-serien The Real Gilligan's Island i den andre sesongen av serien som startet i juni 2005.

Eleniak har slitt med forskjellige vektproblemer gjennom store deler av livet sitt. På et tidspunkt var hun undervektig på grunn av spiseforstyrrelser og hun ble straks innlagt på sykehus på grunn av misbruk av avføringsmiddel. I de senere år har hun blitt overvektig og i 2006 var hun en av deltakerne i den fjerde sesongen av reality-TV-serien Celebrity Fit Club som handler om overvektige kjendiser som skal miste mest mulig vekt som en del av en konkurranse.

Eleniak var med i filmen Snowbound fra 2001 som  ble filmet i Alberta i Canada. Eleniak ble forelsket i dette stedet. Hun ble også forelsket i Roch Daigle som jobbet på filmsettet til Snowbound. Eleniak ble gravid i 2005 men etter seks og en halv uke ble graviditeten påvist å være ektopisk, noe som krevde en akutt operasjon. Graviditeten endte i spontanabort, men Eleniak ble snart gravid igjen. Hennes første barn ble datteren Indyanna som ble født i januar 2006.

Referanser

Eksterne lenker 
 
 

Skuespillere fra USA
Personer fra Glendale
Playboy
Baywatch
Sonitus

Sonitus var et norsk nettsted grunnlagt i 2006 av Arne Hjorth Johansen og Berit Myhre. Nettstedet er bygget rundt en redaksjonell blogganbefalingstjeneste, og ble drevet av frivillige bloggere.

Siden Sonitus anbefalte bloggposter på redaksjonelt grunnlag, skilte nettstedet seg dermed fra Digg-inspirerte nettsteder som Bloggrevyen, Kudos og Blopp, som anbefaler (eller anbefalte) bloggposter på grunnlag av stemmer fra brukerne. Av samme grunn skiller det seg også fra topplister publisert av bloggsamfunn, som anbefaler bloggposter på grunnlag av popularitet.

Se også
 Blogg

Eksterne lenker
 Sonitus

Nettsteder
Nettaviser
Etableringer i 2006
László Széchy

László Széchy (født 18. november 1891 i Arad, død 9. desember 1963 i Budapest) var en ungarsk fekter som deltok i de olympiske leker 1924 i Paris.

Széchy vant en olympisk sølvmedalje i fekting under 1924 i Paris. Han var med på det ungarske laget som kom på andreplass i lagkonkurransen i sabel bak Italia. De andre på laget var László Berti, Sándor Pósta, János Garay, Zoltán Schenker, József Rády, Ödön Tersztyánszky og Jenő Uhlyarik.

OL-medaljer 
 1924  Paris -  Sølv i  fekting, sabel lagkonkurranse  Ungarn

Eksterne lenker 
 

Ungarske fektere
Medaljevinnere under Sommer-OL 1924
Deltakere for Ungarn under Sommer-OL 1924
Fektere under Sommer-OL 1924
Personer fra Arad
Olympiske medaljevinnere i fekting
Tusen bitar (album)

Tusen bitar er et musikkalbum av Björn Afzelius. Albumet ble utgitt i 1990 og er regnet som Afzelius' mest populære.

I Norge lå Tusen bitar 33 uker på VG-lista med en førsteplass som bestenotering. Platen solgte  eksemplarer i Norge.

Sporliste

Musikere 
Björn Afzelius – sang
Frederik Alders – keyboard
Per Lindvall – trommer
Jan Lysdahl – trommer
Wesley Starr – trommer
Bengt Bygren – trekkspill
Billy Cross – gitarer, bass, sang, perkusjon, keyboard
Olle Nyberg – tangenter, sang, gitar
Mats Englund – bass
Lars Larry Danielsson – bass
Hannes Råstam – bass

Referanser

Eksterne lenker 
 

Musikkalbum fra 1990
Björn Afzelius-album
Hurtigløp på skøyter under Vinter-OL 1960 – 500 meter menn

500 meter hurtigløp på skøyter menn var en øvelse under Vinter-OL 1960. Øvelsen ble avholdt på Squaw Valley Olympic Skating Rink og for første gang i OL-historien på kunstis. Konkurransen startet onsdag, 24. februar 1960.

46 skøyteløpere fra 15 nasjoner deltok i øvelsen.

Medaljevinnere

Rekorder 
Dette var gjeldende rekorder verdens og olympisk rekorder (i sekunder) før Vinter-OL i 1960.

(*) Rekorden ble satt på høylandsbane (mer enn 1 000 meter over havet) og på naturis.

Jevgenij Grisjin tangerte sin egen gjeldende verdensrekord og olympisk rekord.

Resultater

Jevgenij Grisjin var den første skjøyteløperen som klarte å forsvare sin olympiske tittel på 500 meter.

Eksterne lenker 
 
 Offisiell olympisk rapport 
   Speed Skating at the 1960 Squaw Valley Winter Games: Men's 500 metres  på Sports-reference.com/olympics
  result: Olympic Winter Games 1960 · Men · 500 Meter Resultater på SpeedSkatingNews.info
   Results of the 1960 Olympic Winter Games 500 meters Men.
  Results Olympic Games 1959/1960 Men - 500m : 24 Feb 1960 - Squaw Valley, CA på www.ISU.html.infostradasports.com
  Speed Skating - 1960 Olympic Games - Results Men's 500 m - 24th February på The-Sports.org
   

Hurtigløp på skøyter under Vinter-OL 1960
Artikler i skøytesportprosjektet
Samisk senter for samtidskunst

Samisk senter for samtidskunst (tidligere Samisk kunstnersenter, samisk: Sámi dáiddaguovddáš, SDG) er et kunstnersenter som ble etablert i 1986. Senteret jobber med å støtte, formidle og synliggjøre samisk samtidskunst lokalt og internasjonalt. Det har utstillingslokaler i Karasjok og holder rundt 10–11 utstillinger i året.

Senteret finansieres gjennom tilskudd fra Troms og Finnmark fylkeskommune,  Sametinget i Norge. 

I 2014 flyttet senteret, fra lokaler et par kilometer utenfor Karasjok sentrum til større og mer sentrale lokaler i Karasjok sentrum.
Senteret skiftet samtidig norsk navn fra Samisk kunstnersenter til Samisk senter for samtidskunst. Fra 2018 er Kristoffer Dolmen direktør for SDG.

Stiftelsen Sámi dáiddaguovddáš 
Kunstnersenteret er en stiftelse. Styreleder fra 2020 er Bente Geving. Styret ansetter direktør. Senteret har en flersidig målsetting om: økt bruk av kunst, sikring av ytringsfriheten, styrke kompetanse og kunnskap om kunst i samfunnet, bedring av arbeidsvilkårene for kunstnerne og et tilgjengelig og desentralisert kulturtilbud. 

Senterets oppgave er å være informasjons- og serviceorgan for kunstnere og andre brukere av kunstsektoren, formidle arbeidsoppdrag som kunstneriske utsmykkinger, konsulentoppdrag og liknende. Senteret arrangerer  utstillinger i eget galleri, vandreutstillinger, drive formidling, seminarer og kurs, presse- og informasjonsarbeid.

Referanser

Eksterne lenker
 

Samisk kunst
George Mourad

George «Mouradona» Mourad (født 18. september 1982 i Beirut, Libanon) er en syrisk fotballspiller av assyrisk opphav. Han spiller for tiden spiss for Örgryte.

«Mouradona» som han kalles av fansen har fortid fra de svenske klubbene IFK Göteborg og Västra Frölunda IF, nederlandske Willem II, samt et låneopphold i italiensk Serie B for Brescia Calcio. I 2005 fikk Mourad to landskamper for Sverige, men gikk målløs av banen i begge kampene.

I mars 2010 signerte Mourad en ettårskontrakt med Tromsø IL.
George Mourad er fysisk sterk, har god spilleforståelse og har en god skuddfot. 
Han blir også sammenliknet med den svenske fotballstjerna Zlatan Ibrahimovic, spillemessig og utseendemessig.

Klubber 
  Örgryte (2013-nå)
  Qingdao Jonoon (2013)
  Syrianska (2012)
  Mes Kerman (2011-2012)
  Portimonense SC (2011)
  Tromsø IL (2010)
  Willem II (2008-2010)
  IFK Göteborg (2006-2007)
  Brescia Calcio (2006) (Lån)
  IFK Göteborg (2004-2006)
  Västra Frölunda IF (-2004)

Referanser

Eksterne lenker 
 

Svenske fotballspillere
Syriske fotballspillere
Fotballspillere for Västra Frölunda IF
Fotballspillere for IFK Göteborg
Fotballspillere for Brescia Calcio
Fotballspillere for Willem II Tilburg
Fotballspillere for Tromsø IL
Fotballspillere for Portimonense SC
Fotballspillere for Sanat Mes Kerman FC
Fotballspillere for Syrianska FC
Fotballspillere for Qingdao Jonoon FC
Fotballspillere for Örgryte IS
Personer fra Beirut
Fødsler i 1982
Utenlandske fotballspillere i Norge
Parish (band)

Parish var et amerikansk heavy metal-band med base i Sarasota Florida.

Bandet ble startet tidlig på 1990-tallet av gitarist Ben Jackson og trommeslager Dana Burnell, begge fra Crimson Glory. Bandet ga ut debutalbumet Envision i 1995. Etter en mindre Florida-turne med utsolgte konserter bestemte bandet seg for igjen å gå i studio. Burnell som hadde kone og to barn hjemme trakk seg av familiære årsaker, og ble erstattet av Rich Tabor. Jackson bestemte seg så for å oppløse bandet kort tid etter, da John David også trakk seg, for å gå tilbake på skole.

Diskografi 
 92 Demo (1992)
 Envision (1995)
 The Official Demo Series Vol. 8  (1999)

Medlemmer 
Opprinnelig besetning
Ben Jackson – Gitar
Dana Burnell – Slagverk
John David – Vokal
Dave Edward – Gitar
Mike Luther – Bassgitar

Siste besetning
Ben Jackson – Gitar
Rich Tabor – Slagverk
John David – Vokal
Dave Edward – Gitar
Bernard Hernandez – Bassgitar

Eksterne lenker 
 

Power metal-band fra USA
Band etablert i 1993
Ernst Henrich Berling

Ernst Henrich Berling (født 22. mars 1708, død 16. oktober 1750) var en tysk/dansk boktrykker. I 1749 grunnla og utga han Kjøbenhavnske Danske Post Tidender. Det er den avisen man i dag kjenner som Berlingske Tidende.

Berling var sønn av Melchior Christian Berling og ektefellen Catharina Hennings og han ble født i Mecklenburg. Han lærte boktrykkerkunsten i Lauenburg og ble svenn i 1727. I 1731 ba boktrykker Johan Jørgen Høpfner han komme til København. Høpfner hadde en stedatter, Cecilie Cathrine Godiche, som Berling senere giftet seg med. Fra dette ekteskapet nedstammer den danske boktrykkerslekten Berling.

Berling slo seg ned som boktrykker i 1733 og i 1747 ble han utnevnt til hoffboktrykker. Hans bedrift og det mangfoldige utstyret betegnet et stort fremskritt innen dansk boktrykk.

Den 27. desember 1748 fikk han for seg og sine arvinger privilegium på å trykke de aviser – danske, tyske, franske og lærde –, som han hadde overtatt av boktrykkerenken Inger Wielandt. Hans Kjøbenhavnske Danske Post-Tidender, det nåværende Berlingske Tidende, tilførte de politiske tidender en inntil da ukjent fylde av innenlandske nyheter. 

Fra 1748 overtok han også utgivelsen av det litterærkritisk bladet Kiøbenhavnske nye Tidender om lærde [og curieuse] Sager og det opptrer derfor også i den samtidige litteratur under navnet Berlingske efterretninger.

Kilder 
 Henry Hellsen, Foregangsmanden Ernst Heinrich Berling, Det Berlingske Bogtrykkeri, 1958.
 Harald Ilsøe, Bogtrykkerne i København, Museum Tusculanums Forlag, 1992. ISBN 87-7289-195-5.
 T. Vogel-Jørgensen, Berlingske tidende gennem to hundrede aar. 1749-1949, bind 1, Berlingske, 1949.
 Rasmus Nyerup, Læsendes Aarbog for 1800, s. 69 ff.
 Peter Matthias Stolpe, Dagspressen i Danmark, bind III og IV.

Danske redaktører
Fødsler i 1708
Dødsfall i 1750
Hurtigløp på skøyter under Vinter-OL 1960 – 500 meter kvinner

500 meter hurtigløp på skøyter kvinner var en øvelse i Vinter-OL 1960. Dette var første gang skøyteøvelsene for kvinner var på OL-programmet og dette var den første av skøyteøvelsene for kvinner. Øvelsen ble avholdt på Squaw Valley Olympic Skating Rink og på kunstis. Konkurransen startet onsdag, 20. februar 1960.

23 skøyteløpere fra 10 nasjoner deltok i øvelsen.

Medaljevinnere

Rekorder 
Dette var gjeldende verdens- og olympiske rekorder (i sekunder) før Vinter-OL i 1960.

(*) Rekorden ble satt på høylandsbane (mer enn 1 000 meter over havet) og på naturis.

Følgende nye verdensrekorder og olympiske rekorder ble satt i konkurransen:

Resultater

Helga Haase ble den første kvinnelige olympiske mester på skøyter.

Eksterne lenker 
 
 Offisiell olympisk rapport 
 sports-reference 
   

Hurtigløp på skøyter under Vinter-OL 1960
Artikler i skøytesportprosjektet
Double bogey

Double bogey er et uttrykk innen golf for å slå ballen i hullet på to slag over hullets par, for eksempel ved å bruke fem slag på et par 3-hull, seks slag på et par 4-hull osv.

3 over par kalles trippel bogey osv.

Golfterminologi
Sun City (Bokone Bophirima)

Sun City er en turist- og kasino-by i provinsen Bokone Bophirima i Sør-Afrika, 300 km nord for Johannesburg. 

Sun City ble innviet i 1979, da som beliggende i bantustanen Bophuthatswana, som bare var godkjent som selvstendig stat av Sør-Afrika. Byen tiltrakk seg allerede fra begynnelsen av internasjonal oppmerksomhet, og en rekke artister av verdensklasse opptrådte her. 

Oppmerksomheten ble mer negativ etter at omverdenen innledet økonomiske sanksjoner mot Sør-Afrika i forbindelse med landets apartheidregime. In 1985 tok gitaristen Steven Van Zandt (fra E Street Band) initiativ til aksjonsgruppa Artists United Against Apartheid. 49 kjente artister samarbeidet om sangen «Sun City», der de lover aldri å opptre i byen.

Siden majoritetsstyre ble innført i Sør-Afrika, har Sun Citys internasjonale markedsføring igjen blitt mer fremgangsrik. Stedet har alltid vært populært blant den sørafrikanske middelklassen.

Feriestedet har fire hoteller:
 Sun City Hotel
 Cascades Hotel
 The Cabanas
 The Palace of the Lost City

I tillegg har feriekomplekset en rekke timeshare-leiligheter, kalt The Sun City Vacation Club, som er populære ferieleiligheter hvor man må gjøre mer vedlikehold selv.  

Sun City har også to 18-hulls golfbaner av internasjonal standard, Gary Player Country Club og Lost City Golf Course, begge designet av Gary Player.

Eksterne lenker 
 

Byer i Bokone Bophirima
Kasinoer
Hurtigløp på skøyter under Vinter-OL 1960 – 1000 meter kvinner

1000 meter hurtigløp på skøyter kvinner var en øvelse under Vinter-OL 1960. Dette var første gang skøyteøvelsene for kvinner var på OL-programmet. Øvelsen ble avholdt på Squaw Valley Olympic Skating Rink og på kunstis. Konkurransen startet mandag, 22. februar 1960.

22 skøyteløpere fra 10 nasjoner deltok i øvelsen.

Medaljevinnere

Rekorder 
Dette var gjeldende rekorder verdens og olympisk rekorder før Vinter-OL i 1960.

(*) Rekorden ble satt på høylandsbane (mer enn 1 000 meter over havet) og på naturis.

Klara Guseva satte den første olympiske rekorden med 1.34,1.

Resultater

Eksterne lenker 
 
 Offisiell olympisk rapport 
   Speed Skating at the 1960 Squaw Valley Winter Games: Women's 1,000 metres  på Sports-reference]
  result: Olympic Winter Games 1960 · Ladies · 1.000 Meter  Resultater på SpeedSkatingNews.info
   Results of the 1960 Olympic Winter Games 1000 meters Women.
  Results Olympic Games 1959/1960 Ladies - 1000m : 21 Feb 1960 - Squaw Valley, CA på www.ISU.html.infostradasports.com
  Speed Skating - 1960 Olympic Games - Results Women's 1000 m - 21st February på The-Sports.org
   

Hurtigløp på skøyter under Vinter-OL 1960
Artikler i skøytesportprosjektet
Sør-Afrikas nasjonalforsamling

Nasjonalforsamlingen (National Assembly) er underhuset i Sør-Afrikas parlament. Den er landets lovgivende forsamling og lokalisert i Cape Town, Western Cape Province. Den består for tiden av 400 medlemmer som er maksimaltallet ifølge grunnloven, minimumstallet vil være 350. Halvparten av representantene velges ut fra lister i de ni sørafrikanske provinsene, den andre halvdelen velges ut fra en nasjonal liste for å oppnå en utjevning mellom partiene. Valgperioden er fem år. 

Den nåværende Nasjonalforsamlingen er den fjerde under demokratisk styre og den 25. totalt og ble valgt på 22.april 2009. I valget mistet ANC sin 2/3 dels flertall, DA ble bekreftet som viktigste opposisjonsparti og COPE fikk et overraskende godt resultat som nystartet utbryterparti fra ANC.

Sammensetningen etter valget i april 2009

Nasjonale parlamenter
Sørafrikansk politikk
Sør-Afrika
Hurtigløp på skøyter under Vinter-OL 1960 – 1500 meter kvinner

1 500 meter hurtigløp på skøyter kvinner var en øvelse under Vinter-OL 1960. Dette var første gang skøyteøvelsene for kvinner var på OL-programmet og 1 500 meteren var den andre konkurransen som ble holdt etter 500 meter. Øvelsen ble avholdt på Squaw Valley Olympic Skating Rink og på kunstis. Konkurransen startet mandag, 21. februar 1960.

23 skøyteløpere fra 10 nasjoner deltok i øvelsen.

Medaljevinnere

Rekorder 
Dette var gjeldende rekorder verdens og olympisk rekorder før Vinter-OL i 1960.

(*) Rekorden ble satt på høylandsbane (mer enn 1 000 meter over havet) og på naturis.

Klara Guseva satte den første olympiske rekorden med 2.28,7 minutes. Så forbedret Elwira Seroczyńska den til 2.25,7 og tilslutt satte Lidija Skoblikova ny verdensrekord med 2.25,2.

Resultater

Da Robb og Kim gikk i samme par ble Robb dømt foran til en 20.-plass.

Eksterne lenker 
 
 Offisiell olympisk rapport 
  Speed Skating at the 1960 Squaw Valley Winter Games: Women's 1,500 metres  på Sports-reference.com/olympics
  Distance result: Olympic Winter Games 1960 · Ladies · 1.500 Meter på SpeedSkatingNews.info
   Results of the 1960 Olympic Winter Games 1500 meters Men.
  Results Olympic Games 1959/1960 Ladies - 1500m : 21 Feb 1960 - Squaw Valley, CA på www.ISU.html.infostradasports.com
  Speed Skating - 1960 Olympic Games - Results Women's 1500 m - 21st February på The-Sports.org
   

Hurtigløp på skøyter under Vinter-OL 1960
Artikler i skøytesportprosjektet